Louis LaberLouis Laber vuonna 1929.

Elämä| Ammatit | 
laulaja, teatteriohjaaja, lavastaja, teatterinjohtaja View and modify data on Wikidata  |

Muita tietoja| Työala | 
Ooppera, laulu, theater management (käännä suomeksi), teatteriohjaus, lavastetaide View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Louis Laber** (alk. **Solomon Laber**; 24. huhtikuuta 1889 Tšerno-Ostrov, Ukraina, Venäjän keisarikunta – 26. joulukuuta 1929 Helsinki) oli ukrainalaissyntyinen Suomalaisen Oopperan pääohjaaja. Hän teki itsemurhan sen jälkeen kun hän ei Neuvosto-Venäjän kansalaisena saanut maassaololupaa.

Elämä
-----

Louis Laber lähti Venäjältä Italiaan vuonna 1911 harjoittamaan lauluopintoja. Vuonna 1913 hän muutti Wieniin ja asui siellä ensimmäisen maailmansodan vuosina. Laber muutti vuonna 1919 Prahaan ja meni sikäläisen saksalaisen Deutsches Landestheaterin palvelukseen. Hän oli teatterin palveluksessa yhdeksän vuoden ajan ensin ensimmäisenä laulajana ja sitten ohjaajana. Laber ei käynyt Venäjällä vuoden 1911 jälkeen kuin yhden kerran vuonna 1928 tapaamassa siellä asuneita omaisiaan.

Laber valittiin Suomalaisen Oopperan pääohjaajaksi, ja hän saapui Helsinkiin 10. kesäkuuta 1929 ulkoministeriön myöntämällä kolmen kuukauden viisumilla ja työluvalla. Laber aloitti työnsä ohjaajana ja lavastussuunnittelijana Suomalaisessa Oopperassa 15. elokuuta 1929. Hän ohjasi syyskauden aikana Aleksandr Borodinin *Ruhtinas Igorin* ja Giacomo Puccinin *Turandotin*; jälkimmäinen oli Suomalaisen Oopperan syyskauden 1929 huomattavin oopperaesitys. Hän valmisteli vielä joulukuussa muun muassa Pjotr Tšaikovskin *Jevgeni Oneginin* ja Leevi Madetojan baletti-pantomiimin *Okon Fuokon* esityksiä. Lehtilausuntojen mukaan hän osoitti ohjaajana innostusta ja kykyä alallaan.

Laber teki itsemurhan morfiinilla asunnossaan Caloniuksenkatu 2:ssa jouluna 1929. Kirjeessä hän ilmoitti tekonsa syyksi sen ettei hän Neuvosto-Venäjän kansalaisena saanut maassaololupaa viisuminsa voimassaolon päätyttyä. Uudenmaan läänin maaherra Bruno Jalander hylkäsi Laberin anomuksen kielteisten lausuntojen perusteella ja sillä perusteella ettei neuvostovenäläisille tule myöntää pitkäaikaisia oleskelulupia läänin alueella. Laberilla olisi ollut kuitenkin vielä mahdollisuus valittaa päätöksestä sisäministeriöön. Joissain lehtitiedoissa mainittiin että anomuksen hylkäämiseen olisi vaikuttanut myös se että Laber oli juutalainen. Myös oopperalaisten ammattikateus saattoi vaikuttaa hylkäämisen taustalla – lyhyellä ohjaajakaudellaan Laber oli ohjaajana ja lavastussuunnittelijana jättänyt jo muut oopperan ohjaajat varjoonsa.

Louis Laber haudattiin Helsingin juutalaiselle hautausmaalle.

Lähteet
-------

1. 1 2  Czech National Authority DatabaseView and modify data on Wikidata. Tieto on haettu Wikidatasta.
2. 1 2 3 4  Huomiotaherättävä itsemurha: Suomalaisen Oopperan ohjaaja Louis Laber päättänyt päivänsä morfiinilla. *Työväenjärjestöjen Tiedonantaja* 28.12.1929, s. 5. Kansalliskirjaston digitaaliset aineistot.
3. 1 2  Louis Laber. *Iltalehti* 27.12.1929, s. 1. Kansalliskirjaston digitaaliset aineistot.
4. 1 2 3 4  Ohjaaja Louis Laber päättänyt päivänsä. *Helsingin Sanomat* 28.12.1929, s. 3. Kansalliskirjaston digitaaliset aineistot.
5. ↑  Finnish State Opera Chief Kills Himself Because of Anti-semitic Persecution. *Jewish Daily Bulletin* 10.1.1930.
6. ↑  Opera state manager suicide in Finland, Louis Laber, Russian, Dies Under Mysterious Circumstances After Being Ordered From Country. *New York Times* 29.12.1929. (Maksullinen artikkeli.)
7. ↑  Koivisto, Juhani – Särkiö-Pitkänen, Auli: *Yhtä laulua, yhtä perhettä: Suomen Kansallisoopperan kuoron vaiheita*, s. 13. Books on Demand 2019. ISBN 978-952-80-0392-2. (Google Kirjat.)
8. ↑  Pääohjaaja Louis Laberin hautaus. *Helsingin Sanomat* 31.12.1929, s. 4. Kansalliskirjaston digitaaliset aineistot.

Kirjallisuutta
--------------

* Koivisto, Juhani: *Suurten tunteiden talo: Kohtauksia Kansallisoopperan vuosisadalta*. WSOY 2011. ISBN 978-951-0-37667-6
* Sillantaus, Teppo: Eräitä huomioita ohjaajasuuruus Louis Laberin ennenaikaisesta kuolemasta.  *Helsingin Sanomat, Kuukausiliite*, 4.12.2021, s. 48–57. Artikkelin verkkoversio.

Aiheesta muualla
----------------

* Louis Laber Suomen Kansallisoopperan esitystietokanta Encoressa.
* Mikä ajoi Louis Laberin kuolemaan? *Helsingin Sanomat* 29.12.1929, s. 5. Kansalliskirjaston digitaaliset aineistot.
* Onko inhimillistä? *Suomen Sosialidemokraatti* 29.12.1929, s. 6. Kansalliskirjaston digitaaliset aineistot.
* Louis Laberin itsemurha yhä selvittämättä. *Aamulehti* 30.12.1929, s. 2. Kansalliskirjaston digitaaliset aineistot.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |

 |